छात्राओं ने किया बालिका गृह का भ्रमण
अलवर| जीडीकॉलेज की स्वयंसेवकों ने शुक्रवार को आरती बालिका गृह का भ्रमण किया। संचालक देशराज सिंह ने जीडी कॉलेज से आई 50 से अधिक एनएसएस की स्वयंसेवक छात्राओं को महिलाओं बालिकाओं की सुरक्षा के लिए चलाई जा रही 1091 (गरिमा हेल्प लाइन) की जानकारी दी। उन्होंने छात्राओं को बालिकाओं के अधिकार, लैंगिक अपराधों से बालकों का संरक्षण अधिनियम 2012 (पोस्को एक्ट), बालकों का देखरेख एवं संरक्षण अधिनियम (जेजे एक्ट) के बारे में बताया। इस दौरान बाल कल्याण समिति की सदस्य निर्मला शर्मा ने बालिकाओं को बाल कल्याण समिति के कार्य एवं अधिकारों की जानकारी दी। इस दौरान जीडी कॉलेज से डॉ. रश्मि गुप्ता ,डॉ. अमिता मीणा, डॉ. मधुसूदन वर्मा एवं बीइंग वुमन की अध्यक्ष गरिमा नरुका और भूतपूर्व अध्यक्ष शानू चौहान सहित कई लोग मौजूद रहे।
hin_Deva hin_Deva